Rozsudok Súdu prvého stupňa (štvrtá komora) z 23. marca 2000. # Charlotte Rudolph proti Komisii Európskych spoločenstiev. # Úradníci - Lehota na sťažnosť. # Vec T-197/98.


Rozsudok Súdneho dvora zo 17. júla 1959. # Mannesmann AG, Hoesch-Werke AG, Klöckner-Werke AG, Rheinische Stahlwerke AG a Aktiengesellschaft für Berg- und Hüttenbetriebe proti Vysokému úradu ESUO. # Vec 23/58.


Rozsudok Súdu pre verejnú službu (prvá komora) z 30. novembra 2010. # Christine Taillard proti Európskemu parlamentu. # Verejná služba - Úradníci. # Vec F-97/09.


Rozsudok Súdu prvého stupňa (štvrtá rozšírená komora) z 18. septembra 1996. # Asia Motor France SA, Jean-Michel Cesbron, Monin Automobiles SA, Europe Auto Service (EAS) SA a SA Somaco SARL proti Komisii Európskych spoločenstiev. # Hospodárska súťaž - Odôvodnenie. # Vec T-387/94.


title: Rozsudok Súdu prvého stupňa (prvá komora) z 1. apríla 2009. # Gregorio Valero Jordana proti Komisii Európskych spoločenstiev. # Verejná služba - Úradníci - Žaloba o neplatnosť - Žaloba o náhradu škody - Povýšenie. # Vec T-385/04.

text:
      ROZSUDOK SÚDU PRVÉHO STUPŇA (prvá komora)
      z 1. apríla 2009
      Vec T‑385/04
      Gregorio Valero Jordana
      proti
      Komisii Európskych spoločenstiev
      „Verejná služba – Úradníci – Žaloba o neplatnosť – Žaloba o náhradu škody – Povýšenie – Pridelenie prednostných bodov“
      Predmet: Žaloba, ktorej predmetom je zrušenie po prvé rozhodnutia generálneho riaditeľa právneho servisu Komisie, ktorým bol žalobcovi
         pridelený jediný prednostný bod generálneho riaditeľstva pri povyšovaní v roku 2003, oznámeného 7. júla 2003 a potvrdeného
         rozhodnutím menovacieho orgánu doručeným 16. decembra 2003; po druhé rozhodnutia menovacieho orgánu, ktorým bolo žalobcovi
         pridelených celkovo 20 bodov pri povyšovaní v roku 2003, doručeného 16. decembra 2003; zoznamu zásluh úradníkov v platovej
         triede A5 pri povyšovaní v roku 2003, uverejneného v Administratívnych informáciách č. 69‑2003 z 13. novembra 2003; zoznamu
         úradníkov povýšených do platovej triedy A4 pri povyšovaní v roku 2003, uverejneného v Administratívnych informáciách č. 73‑2003
         z 27. novembra 2003; rozhodnutia nezapísať meno žalobcu do uvedených zoznamov; po tretie rozhodnutia menovacieho orgánu, ktorým
         nebol žalobcovi pridelený dodatočný prednostný bod pri povyšovaní v roku 2003, ako vyplýva z listu z 22. februára 2007 a rozhodnutia
         zo 17. apríla 2007, a návrh na priznanie náhrady škody vo výške 5 000 eur

      Rozhodnutie: Rozhodnutia Komisie, ktorými sa stanovuje celkový počet bodov Gregoria Valera Jordanu na účely povýšenia na 20 a zamieta sa
         jeho zápis do zoznamu úradníkov povýšených do platovej triedy A4 pri povyšovaní v roku 2003, sa zrušujú. V zostávajúcej časti
         sa žaloba zamieta. Komisia je povinná nahradiť trovy konania.

      Abstrakt
      1.      Úradníci – Žaloba – Akt spôsobujúci ujmu – Systém povyšovania zavedený Komisiou – Skončenie povyšovania aktom obsahujúcim
            rozhodnutie o zostavení zoznamu povýšených úradníkov a rozhodnutie o stanovení bodov pridelených úradníkom – Samostatné rozhodnutia,
            ktoré je možné napadnúť rôznymi žalobami alebo jedinou žalobu
      (Služobný poriadok úradníkov, článok 45 ods. 1, články 90 a 91)
      2.      Konanie – Návrh na začatie konania – Predmet konania – Zmena v priebehu konania
      (Rokovací poriadok Súdu prvého stupňa, článok 48 ods. 2; služobný poriadok úradníkov, články 90 a 91)
      3.      Úradníci – Povýšenie – Porovnávacie hodnotenie zásluh – Spôsoby – Kvantifikovanie zásluh na účely pridelenia bodov
      (Služobný poriadok úradníkov, článok 45 ods. 1)
      1.      V rámci systému povyšovania zavedeného vnútornými predpismi Komisie, v ktorom sa povyšovanie skončí aktom komplexnej povahy
         v tom zmysle, že obsahuje dve rozličné rozhodnutia menovacieho orgánu, jedno o zostavení zoznamu povýšených úradníkov a druhé
         o stanovení celkového počtu bodov, na ktorom sa zakladá prvé vyššie uvedené rozhodnutie, je toto rozhodnutie o stanovení celkového
         počtu bodov samostatným aktom, ktorý môže byť ako taký predmetom sťažnosti a prípadne aj žaloby v rámci opravných prostriedkov
         stanovených v služobnom poriadku.

      V dôsledku toho môže úradník nepovýšený kvôli tomu, že mu bol údajne neoprávnene pridelený nedostatočný počet bodov, ktorý
         mu neumožňoval dosiahnuť hranicu potrebnú na povýšenie, podať svoju žalobu zároveň proti rozhodnutiu menovacieho orgánu o stanovení
         celkového počtu bodov a proti rozhodnutiu o zostavení zoznamu povýšených úradníkov.

      Rozhodnutie o pridelení prednostných bodov žalobcovi a rozhodnutie nezapísať ho do zoznamu zásluh, ako aj do zoznamu ako takého,
         sú naopak prípravnými aktmi, ktoré nemožno napadnúť samostatnou žalobou o neplatnosť. Ich zákonnosť však možno vždy napadnúť
         v rámci žaloby smerujúcej proti konečnému rozhodnutiu.

      (pozri body 69 – 72)
      Odkaz:
      Súd prvého stupňa: 9. apríla 2003, Tejada Fernández/Komisia, T‑134/02, Zb. VS s. I‑A‑125, II‑609, bod 18; 19. októbra 2006,
         Buendía Sierra/Komisia, T‑311/04, Zb. s. II‑4137, body 90, 93 a 96 až 98

      2.      Článok 48 ods. 2 Rokovacieho poriadku Súdu prvého stupňa, podľa ktorého je uvádzanie nových dôvodov prípustné počas konania
         len vtedy, ak sú tieto dôvody založené na nových právnych a skutkových okolnostiach, ktoré vyšli najavo v priebehu konania,
         možno v určitých prípadoch uplatniť na zmenu žalobných návrhov. Na základe požiadavky hospodárnosti konania totiž platí, že
         keď je napadnutý akt počas konania nahradený aktom, ktorý má ten istý predmet, je tento nový akt novou skutočnosťou umožňujúcou
         žalobcom upraviť ich návrhy a ich dôvody. Z článkov 90 a 91 služobného poriadku však napriek tomu vyplýva, že žaloba smerujúca
         proti aktu spôsobujúcemu ujmu spočívajúcemu v rozhodnutí menovacieho orgánu je prípustná iba vtedy, ak dotknutá osoba predtým
         podala na tento orgán sťažnosť a ak bola táto sťažnosť výslovne alebo implicitne zamietnutá.

      (pozri body 76 – 78)
      Odkaz:
      Súd prvého stupňa: 6. júla 2001, Tsarnavas/Komisia, T‑161/00, Zb. VS s. I‑A‑155, II‑721, body 26 až 28; 26. októbra 2004,
         Brendel/Komisia, T‑55/03, Zb. VS s. I‑A‑311, II‑1437, bod 50 a tam citovaná judikatúra

      3.      Pri hodnotení zásluh, ktoré majú byť zohľadnené v rámci rozhodnutia o povýšení podľa článku 45 služobného poriadku a v dôsledku
         toho tiež v rámci rozhodnutia o pridelení prednostných bodov v systéme povyšovania, kde sa toto hodnotenie kvantitatívne vyjadruje,
         má administratíva širokú mieru voľnej úvahy a preskúmanie súdu Spoločenstva sa musí obmedziť na otázku, či administratíva
         vzhľadom na spôsoby a prostriedky, na základe ktorých mohla vykonať svoje posúdenie, zostala v medziach, ku ktorým nemožno
         mať výhrady, a nevyužila svoju právomoc zjavne nesprávnym spôsobom.

      (pozri bod 131)
      Odkaz:
      Súd prvého stupňa: 3. mája 2007, Crespinet/Komisia, T‑261/04, Zb. VS s. I‑A‑2‑103, II‑A‑2‑717, bod 58 a tam citovaná judikatúra


Rozsudok Súdu prvého stupňa (tretia komora) z 12. februára 1992. # Cornelis Volger proti Európskemu parlamentu. # Úradníci. # Vec T-52/90.


Rozsudok Súdneho dvora z 12. decembra 1995. # H. G. Oude Luttikhuis a iní proti Verenigde Coöperatieve Melkindustrie Coberco BA. # Návrh na začatie prejudiciálneho konania Arrondissementsrechtbank Zutphen - Holandsko. # Hospodárska súťaž. # Vec C-399/93.


Rozsudok Súdu prvého stupňa (piata komora) z 27. júna 1991. # Íñigo Valverde Mordt proti Súdnemu dvoru Európskych spoločenstiev. # Úradníci - Výberové konanie. # Vec T-156/89.


ROZSUDOK SÚDU PRE VEREJNÚ SLUŽBU (tretia komora) z 24. februára 2010.#Riccardo Achille Menghi proti Európskej agentúre pre bezpečnosť sietí a informácií (ENISA).#Verejná služba – Dočasní zamestnanci – Prepustenie po skončení skúšobnej doby – Psychické obťažovanie.#Vec F‑2/09.


Rozsudok Súdu prvého stupňa (piata komora) z 10. júla 1992. # Nicolas Mergen proti Komisii Európskych spoločenstiev. # Úradníci. # Vec T-53/91.